Šlapimo spalva vertinama vizualiai, laikant cilindrą su šlapimu šviesoje prieš baltą foną. Sveiko žmogaus šlapimo spalva gali varijuoti nuo šviesios iki sodrios geltonos, ir tai lemia jame esančios cheminės medžiagos bei šlapimo koncentracija. Šlapimo spalva  priklauso nuo:
maisto – šlapimas gali nusidažyti tam tikra spalva suvalgius mėlynių, rabarbarų, vyšnių, burokėlių, paprikų, morkų, apelsinų ir kt.,
pigmentų – žalsvo atspalvio rudą, tarsi alaus spalvą gali nulemti tulžies pigmentų buvimas šlapime, o rudai oranžinę – padidėjęs tulžies pūslės išskiriamo pigmento urobilinogeno kiekis,
vaistų (pvz., rausva spalva gali būti dėl rifampicino, metronidazolo, nesteroidinių priešuždegiminių preparatų, aspirinas šlapimą nudažo rožine spalva),
kraujo – jei šlapime yra šviežio kraujo, jo spalva bus ryškiai raudona, jei seno kraujo – ruda arba rausvai ruda.